open-index/open-wikipedia-markdown huggingface dataset:
Hermes Trismegistus

**Hermes Trismegistus** (Yunani Kuna:  ὁ Τρισμέγιστος, "thrice-greatest Hermes"; ) ya iku panganggit sing katulis ing *Hermetic Corpus*, sèri tulisan suci sing dadi dhasar Hermeticism.

## Asal lan jatidhiri 
Hermes Trismegistus dadi cihna saka syncretic gabungan déwa Hermes saka yunani lan déwa Thoth saka mesir. Ing Mesir Hellenistik, wong yunani ngertèni ananing kecocogan antarané déwa Hermes karo déwa thoth. Tundoné, déwa loro iku disembah dadi siji, ing Candhi Thoth ing Khemnu, manawa wong yunani kawentar Hermopolis.

## Tulisan Hermetis 
*Asclepius* lan *Corpus Hermeticum* iku sing paling wigati ing *Hermetica*, tulisan sing langgeng sing dianggit Hermes Trismegistus. Nalika ing jaman Renaissance,dhèwèké diterima manawa Hermes Trismegistus iku titisané Nabi Musa. Nanging, sawisé Casaubon's nyateti tulisan Hermetis, ora luwih dhisik saka abad angka 2 utawa abad angka 3 Masèhi, sekabèhané Hermetisisme Renaisans iku ambruk. miturut panggangité

## Rujukan 
:
Slender Man

jmpl|Gegambarané Slender Man
**Slender Man**, uga kondhang ajejuluk **Slenderman** (cara Jawa: **Manungsa Ceking**), iku karakter adikodrati fiksi asal saka mémé Internèt kang dicipta taun 2009 déning Eric Knudsen (utawa "Victor Surge") minangka naraguna forum Something Awful. Slender Man iku makluk kang digambaraké duwé paawakan mèmper manungsa kang cekingé lan dhuwuré ora lumrah. Makluk iki rainé rata lan nganggo klambèn ireng.

Carita ngenani Slender Man adaté ngenani manungsa ceking rai rata klambèn ireng kang ngetuti, nyulika, utawa medèn-medèni wong-wong mligi bocah. Carita Slender Man ora mung winates ing siji gancaran carita, nanging uga ana ing warna-warna karya fiksi jeroring. Karya fiksi gegayutan Slender Man uga nyrambahi pirang-pirang médhia, kalebu sastra, seni lan vidhéo séri, kaya ta *Marble Hornets*. Sajabané fiksi jeroring, Slender Man mangaribawani budaya populèr, asring digayutaké karo kridha vidhéo *Minecraft* lan kridha vidhéo bab Slender Man dhéwé, kaya ta *Slender: The Eight Pages* lan *Slender: The Arrival*.

Kawit taun 2014, ana gègèr moral tumrap Slender Man jalaran ana kadadéan sutrésnaning fiksi Slender Man iki kena kasus laku wirota, mligi piala nyuduk kang amèh matèni bocah enom ing Waukesha, Wisconsin.

## Rujukan
Gajah Perang

[ka|jmpl|320x320px|Gajah perang sing digambaraké ing *Hannibal Barca crossing the [Rhone|Rhône*, déning Henri Motte. digawé nalika 1878.]]
Gajah perang iku gajah sing digladhi lan dibimbing déning manungsa kanggo laga.

Piguna bakuné gajah perang ya iku kanggo nggempur lawan, ngremukaké pangkaté lan néror. **Elepantri** iku unit militèr mawa bregada gajah.
Gajah-gajah kuwi kapisan dilantih ing India, praktèk iki sumrambah ing saindengé kidul-wétan Asia lan ngulon nganti Samodra Tengah. Pigunane sing paling misuwur ing Kulon ya iku déning Ratu Yunani Pyrrhus of Epirus lan gunggung kang akèh déning wadya ing Carthage, kalebu sedhéla déning Hannibal.

Ing Samodra Tengah, kakèhan taktik nyuda ajiné gajah ing paprangan, déné anané gajah ning alas kuwi suda. Ing lor, sing kewané sumadhiya luwih akèh lan dhatarané cocog, biyèn tekané mriem sing mungkasi pigunané gajah sajeroning paperangan nalika pungkasan abad angka 19, mula pigunané winatesan ing babagan tèhnik lan pakaryan.

## Cathetan
Éropah mawa kacepetan séjé-séjé

mawa nagara-nagara Éropa karo afiliasi anggotané.]]
**Éropa mawa kacepetan séjé-séjé** iku tegesé sajeroning kontèks Uni Éropa, kadar integrasiné nagara-nagara anggotané béda-béda, miturut kaanan pulitik ing nagarané dhéwé-dhéwé. Alesané iku kanggo nyegah supaya aja ana nagara-nagara sing ngalangi sawatara integrasi sing dipéngini nagara liyané. Saiki iki, Éropa mawa kacepetan séjé-séjé iku sawijining kanyatan sing ora bisa dipungkiri. Buktiné sawatara nagara kalebu Zona Euro lan nagara liyané mèlu Kawasan Schengen.

## Rong Éropa 
;Éropa-intisari: Ing modèl iki ana sawatara golongan nagara-nagara UE sing luwih jero integrasiné tinimbang nagara-nagara liyané. Golongan intisari iki contoné bisa ngedegaké lembaga-lembaga dhéwé-dhéwé. Dadi mengko bisa diarani féderasi sajeroning konféderasi.  Guy Verhofstadt iku nyengkuyung modèl iki. Dhèwèké ngandaraké supaya diadegaké Nagara Éropa Sarékat, sajaroning Organisasi Nagara-Nagara Éropa.
;Integrasi sing séjé-séjé: Ing modèl iki ana sawatara golongan nagara-nagara sing luwih jero kadar integrasiné ing sawatara kawasan. Contoné ana golongan nagara sing luwih raket olèhé nyambut gawé bebarengan ing wewengkon pajeg, lan liyané ing wewengkon panjaga. Modèl iki luwih gampang amarga ora kabèh anggotané kudu sarujuk. Modèl iki uga diarani *Europe à la carte*, kaya déné wong milih panganan ing menu rèstoran. Dadi ora usah milih pakèt pepak.

Sajatiné Uni Éropa wis milih modèl integrasi sing séjé-séjé. Buktiné ana nyambut gawé bebarengan prakara valuta bebarengen Euro lan Prajanjèn Schengen.

## Réferènsi 
## Pratélan tetembungan 
## Pranala njaba 
* Official EU glossary: Multi-speed Europe, Variable geometry Europe and other related concepts
Watu kramat

[jmpl|''The Alchymist, in Search of the Philosopher's Stone* (Sang Juru Alkimiya Angluru Waru Kramat)*,* lukisané [Joseph Wright|Joseph Wright of Derby, 1771.]]
**Watu kramat** utawa **watu filsuf** (, basa Inggris: *philosopher's stone*, basa Indonésia: *batu bertuah*) ya iku dat alkimiya lègendharis sing bisa ngowah métal dhasar kaya déné mèrkuri dadi emas (ingaran krisopéa, saka tembung Yunani χρυσός khrusos, "emas," lan ποιεῖν poiēin, "nggawé") utawa pérak. Watu kramat uga bisa kanggo ndawakaké umur wong sarana usada amerta, sing bisa kanggo pangenom lan panggawé amerta. Mulané, pirang-pirang abad watu iku dadi golèkan ing babagan alkimiya. Watu kramat dadi cihna pokok tumrap tèrminologi mistis alkimiya, sing nyihnani kasampurnan paling luhur, pamadhang, lan kabagyan swarga. Pangudi nedya nemu watu kramat kondhang ingaran Magnum Opus ("Karya Gedhé").

## History
Panyebuting istilah watu kramat paling lawas kapacak ing buku *Cheirokmeta* karyané Zozimos saka Panopolis (u. 300 M). Para nganggit ing jagad alkimiya matara yèn sujarahé satemené luwih dawa. Elias Ashmole lan panganggit anonim buku *Gloria Mundi* (1620) mratélakaké yèn sujarahé salawas nalika Adam pikantuk kawruh watu iku langsung saka Sang Hyang. Kacarita yèn kawruh iki diwarisaké lumantar para rama ing Alkitab, sing menèhi dhèwèké umur dawa. Legéndha watu iki uga dipadhakaké karo sujarah Prasada Salomo lan watu landhesané sing dicempad kaya sing kagambaraké ing Kitab Masmur 118.

Wod téorètis sing ngandharaké panyiptaning watu iku asalé saka filsafat Yunani. Juru alkimiya banjur migunakaké unsur klasik, gantha ing anima mundi, lan carita babagan Purwaning Dumadi sing kapacak ing tèks kaya ta karyané Plato *Timaeus* minangka analogi saka prosès-prosès iku. Miturut Plato, patang unsur sing asalé saka sumber umum utawa matèri prima (dat pratama), gegayutan karo kaanan gègèr. *Prima materia'' iku uga jeneng dat kimia sing dianggo para juru alkimiya ateges bahan pamula kanggo nggawé watu kramat iku. Wigatiné dat pratama filosofis iki nglantur ing sadawaning sujarah alkimiya. Ing abad ping pitulas, Thomas Vaughan nulis, "dat pratama saka watu iku ya mung padha karo dat pratama kabèh barang-barang sing ana".

## Pratélan tetembungan 
## Rujukan
Pseudo-Geber

[jmpl|*Geberi philosophi ac alchimistae maximi de alchimia libri tres*, 1531, Chemical Heritage Foundation(https://jv.wikipedia.org/wiki/Gambar:Geberi_philosophi_ac_alchimistae_1531_Title_Page_AQ25_%281%29.tiff)]
jmpl|*Geberis philosophi perspicacissimi, summa perfectionis magisterii*, 1542
**Pseudo-Geber** ("palsu Geber") iku aran jeneng déning sarjana kanggo alkimia Éropah anonim sing lair abad angka 13 (kala-kala mau Paul of Taranto), panganggit buku  alkimia and kawruh metal, ing Latin, kawentar jeneng "Geber".

"Geber" iku cekakan lan dilatinaké saka jeneng  Jābir ibn Hayyān, alkimia Islam ing abad angka 9. Ing Éropah ing pirang-pirang abad saka abad angka 14 lan sabanjuré "Geber" iku dianggep Jabir ibn Hayyan lan buku Geber iku dipertal saka basa Arab. Juru alkimia Arab ing abad angka 13 ngajèni banget juru alkimia Éropah. Pseudo-Geber nganggo jeneng leluriné saka Arab sing sudibya supaya ngundhaké hasil pakaryané. gladhi kanggo nggawa jeneng  leluriné sing sudibya karan  pseudepigraphy, lan iku lumrah ing jaman tengahan. Mèmper karo iku, manéka warna tulisan jaman tengahan nganggo jeneng panganggit aristotèles, nanging sajatiné ora katulis déning Aristotèles.

Ing babagan alkimia lan kawruh métal Éropah abad tengahan pérangan kapindho, pakaryané Pseudo-Geber's iku gedhé pangaruhé, bisa karan luwih gedhé pangaruhé katimbang liyané.

## The Pseudo-Geber Corpus lan masalah Geber 
Miturut buku sing karan "Pseudo-Geber Corpus" (utawa ing basa Latin "Geber Corpus"). Buku sing diterbitaké déning percitakan kaping pirang-pirang ing separo pisanan saka abad angka 16. Percitakan iku mèlu ing sirkulasi manuskrip kira-kira 200 taun sadurungé. Panganggit sing katulis ya iku  "Geber" utawa "Geber Arabis" (ing basa Latin  "Geber the Arab"), lan Geber uga katulis ing sawenèh buku pertalan "Rodogerus Hispalensis" (ing basa Latin "Rodger of Seville").

## References
Julian Casablancas

**Julian Fernando Casablancas** (lair ing 23 Agustus1978) ya iku panywara lan penulis lagu saka Amérika Sarékat. Dhèwèké iku panywara baku ing bèn rok The Strokes. Saliyané makarya ing The Strokes, Casablancas nglakoni karir solo wektu wayah lodangé bèn iku, mbabar album *Phrazes for the Young* tanggal 3 November 2009. 

Ing taun 2013, dhèwèké mbentuk proyèk bèn rok alternatif Julian Casablancas + The Voidz. Dhèwèké kabéh mbabar album dhebut kajudul *Tyranny* ing 2014. Labèlé dhèwèké dhéwé, Cult Records, dundumake albumé, sing èntuk rangking 50 ing 50 Album Sing Paling Apik ing taun 2014. Ing taun-taun terakhir iki, Casablancas wis sayuk karya karo artis-artis liya ing riptane, kaya ta album *Incredibad *nggoné The Lonely Island ing 2009 lan album *Random Access Memories* nggoné Daft Punk.

## Réferènsi
Hèrmetisisme

**Hèrmetisisme**, uga karan **Hèrmetisme**, ya iku tradhisi rélijius, filosofis, lan ésotèris kang mligi dhedhasar tulisané Hèrmes Trismègistus ("Telu Sing Agung"). Tulisan iki duwé prabawa gedhé ing tradhisi ésotèris kulonan lan dianggep wigati nalika jaman Rénaisans lan Réformasi. Tradhisi iki dianggep asal saka *prisca theologia*, dhoktrin kang ngakoni ananing téologi kang tunggal lan asli. Téologi iku mratélakaké yèn kabèh agama iku saka Sang Hyang kanggo para manungsa ing kala kawuri.

akèh panganggit, kalebu Lactantius, Cyprian of Carthage,Augustine, Marsilio Ficino, Giovanni Pico della Mirandola, Giordano Bruno, Campanella, Sir Thomas Browne, lan Ralph Waldo Emerson, nganggep Hermes Trismegistus iku nabi pagan kang saka kristen. St. Thomas Aquinas medharake manawa Trismegistus iku memper karo dhoktrin Tritunggal.

Kepiyé Hermes Trismegistus éntuk jejuluk "Telu kang Agung" asalé saka *Karas Jumara Hermes Trismegistus*, ing jeroné karas jumara mau manawa dhèwèké ngerti telung pérangan kawicaksanan ing jagad. Telung kawicaksanan ya iku alkimia, kawruh palintangan, lan teurgi.

## Rujukan
Pasamuan ing Éropah

:*Organisasi iki béda karo Rad ing Éropa lan Rad Uni Éropa*

**Pasamuan ing Éropa** (Inggris: *Council of Europe*, Prancis: ''Conseil de l'Europe'') iku sawijining organisasi internasional ing kontinèn Éropa sing ndarbèni fokus promosi démokrasi, pangadegan kukum, hak dhasar manungsa, pangrembakan ékonomi lan integrasi sawatara fungsi lembaga undhang-undhang ing Éropa. Organisasi iki diadegaké ing taun 1949 sawisé Pranjanjèn London (1949) lan anggotané ana 47 nagara, ngurusi 820 yuta manungsa lan béa operasi satauné ana kira-kira 500 milyar Euro. Wong kerep bingung menawa organisasi iki padha karo Uni Éropa. Nanging iku séjé. Olèhé wong bingung iki bisa ditrangaké amarga Uni Éropa uga nganggo gendhéra Éropa sing diputusaké ing taun 1955 saha Lagu Kabangsan Éropa. Durung ana nagara sing dadi anggota Uni Éropa sadurungé dadi anggota Pasamuan ing Éropa.

## Réferènsi 
## Pratélan tetembungan 
## Pranala njaba 
* 
* General Agreement on Privileges and Immunities of the Council of Europe , Paris, 2 September 1949
Kelpie

jmpl|350x350px|*The Kelpie* déning Herbert James Draper ing taun 1913
**Kelpie**, utawa** kelpie banyu**, ya iku jeneng abasa Sekotlan sing ngrujuk marang sawijining makluk banyu sing bisa molah-malih praèn. Makluk iki dumunung ana ing ranu lan tlaga ing Sekotlan. Lumrahe makluk iki digambarake nduwé pawakan kaya jaran, nanging bisa mujud manungsa uga. Ing sawenèh carita, Kelpie manggahi tapal jarané nalika malih dadi manungsa saéngga asring digayutaké marang pepethané Kristen ngenani Iblis, kaya sing disénggol déning Robert Burns ing geguritanné taun 1786 kanthi irah-irahan "Address to the Deil".

Mèh saben angga tirta sing rada amba ing Sekotlan nduwé carita sing ana sambung rapeté karo Kelpie, nanging sing kerep keprungu ya iku carita sing ana ing Loch Ness. Gandhéng cenenge carita iki karo sing ana ing  carita neck saka Jerman lan bäckahäst saka Nordika uwis tau dititipriksa. Gegayutané sing luwih adoh manèh, karo wihwin saka Amerikah Tengah lan bunyip saka Ostrali dianggep lawan critané. Mulabukané tahayul ngenani jaran banyu sing culika dianggep asal saka adat tetumbal kanggo reruba para déwa banyu, nanging carita bab Kelpie uga minangka medén-medéni bocah cilik supaya ora dolanan ing angga tirta sing mbebayani, lan kanggo ngélikaké para wanodya supaya prayitna marang wong liyan kebrayan sing praèné gantheng.

Kelpies digambaraké ing manéka warna ing seni lan sastra, sing paling anyar ya iku minangka reca cacah loro, ajeneng The Kelpies sing dhuwure 300 mèter. Reca iki dumunung ing Falkirk, lan rampung digarap wulan Oktober ing taun 2013.
Basa Kurdhi

**Basa Kurdhi** (کوردی, Kurdî) ya iku siji kontinum saka basa Irania Lor-Kulon kang dituturaké déning wong-wong Kurdhi ing Asia Kulon. Basa Kurdhi nduwé dhialèk cacah telu, ya iku basa Kurdhi Lor (***Kurmanji***), basa Kurdhi Tengah (***Sorani***), lan basa Kurdhi Kidul (***Pehlewani***). Ana siji golongan basa aran Zaza-Gorani kang uga dituturake déning sawatara wong Kurdhi, nanging miturut ngèlmu linguistik ora kalebu basa Kurdhi. Kang anyar dhéwé (wiwit taun 2009), panaliti miyak yèn cacahé panutur asli basa Kurdhi watara 20-30 yuta. Pérangan gedhéning wong Kurdhi nganggo Kurmanji yèn celathon.

Karya-karya sastra basa Kurdhi akèh-akèhé wujud geguritan nganti kawiwitan abad 20 nalika karya-karya sastra liyané wiwit ngrembaka. Sapréné, ana rong dhialèk basa Kurdhi tulisan kang baku, ya iku Kurmanji ing pérangan lor wewengkon Kurdhistan, lan Sorani ing pérangan wétan lan kidul. Basa Kurdhi Sorani, minangka salah siji basa resmi ing Irak bebarengan karo basa Arab, ing layang pulitik mung kaaran *basa Kurdhi*

## Réferènsi
Hotel Transylvania

***Hotel Transylvania*** iku filem animasi 3D Amérikah taun 2012 ajènre fantasi kemidhi sing digawé Sony Pictures Animation. Fillem iki disutradarani Genndy Tartakovsky, lan diproduseri Michelle Murdocca. Adam Sandler, Andy Samberg, Selena Gomez, Kevin James, Fran Drescher, Steve Buscemi, Molly Shannon, David Spade, lan CeeLo Green dadi para ngisi swarané.

Lakon filemé nyaritaké Count Dracula, baku hotel ajeneng Hotel Transylvania sing dianggo dadi papan ngasoné para raksasa saka omahé manungsa. Dracula ngajak sawenèh raksasa sing kalengka nedyo mèngeti ambal warsa anak wedhoké, Mavis kaping 118. Nalika hotel sing ora tau dijujug manungsa dumadakan dilanja wong lanang umur 21 taun ajeneng Jonathan, Dracula kudu nanggulangi Mavis murih ora kapéncut karo Jonathan sadurungé pengunjung hotel nyonangi ana manungsa ing kastil iku sing bisa ngancam masa depan hotel lan kariré Dracula.

Hotel Transylvania digebyagaké déning Columbia Pictures kala 28 September 2012. Filem iki éntuk panampa kritik sing warna-warni nanging uwong umum nampa kanthi apik. Saboboté panampa sing campur adhuk, Hotel Transylvania ngéntukaké pikolèhan $358 yuta saka rantaman $85 yuta. Filem iki dinominasi dadi Filem Animasi Unggulan ing Golden Globe Award. Filem angka 2, *Hotel Transylvania 2*, sing latar wektuné pitung taun sawisé filem angka 1, uga wis dibabar  nalika 2015, lan filem angka 3 dijadwalké arep dibabar ing taun 2018. Sèri tivi filem iki dirancang kanggo wiwitan 2017, lan mindeng jaman remajané Mavis lan kanca-kancané ing Hotel Transylvania.

## Rujukan
Désa Adat

**Désa Adat** iku tembung kanggo nyebut salah sawijining wujud désa. Tembung iki kanthi sepisanan dienggo déning Liefrinck ing Bali Lor taun 1886-1887. Liefrinck nyebut bilih désa Bali iku sajatiné républik climèn kang duwé aturan adat lan tradisi. Tataran pamréntahane awujud dhémokrasi lan saben wong duwé hak lan jejibahan kang padha. Wong kang dipilih minangka pamimpin désa ya iku wong kang tuwa dhéwé utawa sesepuh ing kono. Nanging, manawa ana kaputusan kang béda ing antarané warga masarakat bakal dipilih cara voting utawa milih swara kang paling akèh.

## Liefrinck
Manawa désa adat didelok minangka téyori, tembung iki asliné awujud téyori kolonial utawa panjajah Walanda. Mergané, Liefrinck iku wong Walanda kang njabat minangka kontrolir ing taun 1800-an ing tlatah Bali Lor. Ing wektu iki, dhèwèké duwé kalodhangan kanggo nliti bab warga masarakat ing tlatah iku mau. Apa manèh, ing taun 1896-1900 Liefrinck njabat dadi Rèsidhén Bali lan Lombok, sabanjuré ing taun 1904-1909 dadi Dhèwan Hindia.

## Cathetan suku
Alkimia lan kimia ing jaman Islam tengahan

[jmpl|Ibnu Umail nyandra reca mahardika nggawa tablet kawruh alkimia purwa. Gambaran saka buku transkrip [Muhammed ibn Umail al-Tamimi's ''Al-mâ' al-waraqî* (Banyu Kapérakan utawa The Silvery Water), Baghdad, 1339.]]
**Alkimia lan Kimia ing Islam** ateges pasinaon alkimia tradhisional lan kimia praktis ing mangsa kawitan (kimia kawitan nitipriksa alam kanthi umum) saka sujana ing donya Islam tengahan. Tembung *alkimia* asal saka tembung Arab كيمياء or *kīmiyāʾ*. sing wode saka tembung Mesir kuna *kemi'', tegesé ireng.

## Prosès lan piranti 
Al-Rāzī nyebutaké prosès-prosès kimia mangkéné:
* distilasi
* kalsinasi,
* larutan
* evaporasi
* kristalisasi
* sublimasi,
* filtrasi,
* amalgamasi,
* and serasi (prosès kanggo nggawé pasta padet utawa fusibel.)
Sawènèh operasi iki (calcination, solution, filtration, crystallization, sublimation and distillation) sing uga dikenal wis praktekaké déning juru alkimia Aleksandria pra-Islam.

## References 
## Wacan Lanjutan 
* 
* 
*
Alkimiya ing seni lan kelangenan

jmpl|300x300px|"David Garrick dadi Abel Drugger ing ''Jonson's The Alchemist''" saka Johann Zoffany.
**Alkimiya** iku duwèni gegayutan raket karo seni, kadelok saka tulisan lan kelangenan utama alkimiya. Alkimia barès kétok bengkeleng saka sujarah kapustakan inggris saka shakespeare tekan panganggit fantasi modèren. Kéné, karakter utawa susunan jejer mèlu alkimiya magnum opus. Ing abad angka 14, Chaucer miwiti ombyak alkimiya satir sing jèh bisa kadelok ing pakaryan fantasi kaya ta Terry Pratchett.

seniman visual duwèni gegayutan sing mèmper karo alkimiya. déné sawenèh wong nganggo alkimiya digawé sumber satir, saliyané pakarné karo alkimiya utawa alkimiya manunggal utawa pratandha ing pakaryané. Musik uga dienggo ing karya alkimiya lan banjur pangaribawani pamaraga sing wis misuwur.  ing satus taun pungkasan, juru alkimia digambaraké dadi lakon magis lan spagirik ing fiksi fantasi, filem, tipi, komik lan ing dolanan video 

## Seni visual 
jmpl|250x250px|Ukiran alkimiya sing diterbitaké déning Lucas Jennis in Michael Maier's *Tripus Aureus* (1618)
Jan Bäcklund lan Jacob Wamberg nggolongaké seni alkimiya iku dadi patang grup, ya iku:

Ing grup pisanan iluminasi lan emblem iku tinemu anan ing tulisan alkimiya. Ilustrasi sing ana ing pakaryan wiwitan contoné Chrysopoeia of Cleopatra nanging ing abad tengahan tekan abad angka 13 ora tinemu manèh pakaryan Chrysopoeia. Ing wiwitan abad angka 15, unsur-unsur pictorial wiwit metu ana ing pakaryan alkimiya contoné Ripley Scroll lan Mutus Liber. Tren pakaryan iki dikembangaké luwih ing emblem abad angka 16. Sing intuk inspirasi saka pakaryané Horapollo, wujud seni allegoris iki disarujuki déning alkimia lan digunakaké ing ukirané Matthäus Merian, Lucas Jennis, Johann Theodor de Bry, Aegidius Sadeler, lan liyané.

## References
Tangled

***Tangled*** iku filem animasi 3D taun 2010 saka Amérika ajènre fantasi lan kemidhi sing digawé Walt Disney Animation Studios lan dibabar Walt Disney Pictures. Carita ing filem iki kurang luwih asalé saka carita Jerman "Rapunzel" ing klumpukan carita rakyat babarané Brothers Grimm. Filem iki dadi filem animasi unggulan angka 50 ing séri Walt Disney Animated Classics. Kanthi pangisi swara Mandy Moore lan Zachary Levi, lakoné ngenani putri enom sing ilang tur duwé rambut sekti lan kapéngin banget minggat saka menara padunungané sing mergil. Nglanggar kekarepané mboké, dhèwèké sarana pitulung wong lanang bagus nuli minggat menyang sana sing durung tau diparani.

Sadurungé filem iki dibabar, sesirah filemé diganti saka *Rapunzel* dadi *Tangled*, saperlu minangkani sesirah sing nétral jèndher. *Tangled* digawé salawas nem taun lan ngentèkaké $260 yuta sing, manawa bener, bakal dadi filem animasi paling akèh ngentèkakè dhuwit lan dadi filem paling larang kaping lima ing salawasé. *Tangled* nganggo gagrag artistik sing kusus sarana nyamboraké fitur-fitur citraan gawéan komputer lan animasi tradhisional sarta rèndher nirfotoréalistik saperlu nyipta imprési lukisan. Komposer Alan Menken, sing tau mèlu nggarap filem-filem animasi unggulan Disney sadurungé, mèlu manèh nggarap musik ing *Tangled*.

*Tangled* digebyagaké ing El Capitan Theatre kala 14 Novèmber 2010, nuli dibabar kanggo umum nalika 24 Novèmber 2010. Filem iki éntuk panampa apik saka para kritikus lan pamiarsa. *Tangled* kasil ngéntukaké pikolèhan $591 yuta minangka filem laris ing sakubenging donya, sing $200 yutané asal saka Amérikah lan Kanadha. Filem iki dinominasi kanggo sawenèh kategori nugraha, kaya ta Lagu Asli Paling Apik ing Academy Awards angka 83. Film animasi iki dibabar Blu-ray lan DVD nalika 29 Maret 2011. Filem lanjutané, *Tangled Ever After*, dibabar ing taun 2012. Séri tivi filem iki bakal digebyagaké ing 2017.

## Pratélan tetembungan 
Ana ing ngisor iki tembung-tembung Jawa sing dianggo ing artikel iki, dikanthèni jarwané ing basa Indonésia lan Inggris.

## Rujukan
Mohd Azrif Nasrulhaq

**Mohd Azrif Nasrulhaq** (lair ing Selangor 27 Mei 1991) iku sawijining juru main bal-balan Malaysia. Dhèwèké saiki main kanggo Johor Darul Ta'zim F.C. ing Super Liga Malaysia.

## Pranala njaba
*Azrif Statistics
Rad ing Éropah

:*Organisasi iki béda karo Pasamuan ing Éropa lan Rad Uni Éropa*

**Rad ing Éropa** (Inggris *European Council*) iku sawijining organ Uni Éropa.  Organisasi iki ditugasi ngurusi garis gedhé kawicaksanan lan prioritas pulitik Uni Éropa (UE). Organisasi iki ngandhut kepala-kepala nagara UE, karo Présidèn Rad ing Éropa lan Présidèn Komisi Éropa. Timbalan Dhuwur (*High Representative*) Uni kanggo Urusan Nagara Ngamanca lan Kawicaksanan Katentreman uga mèlu rapat. Lembaga iki diadegaké kanthi informal nalika ana puncak lan diresmèkaké kanthi formal minangka lembaga in taun 2009 mawa Prajanjèn Lisboa. Ing taun 2016 Présidèn Rad ing Éropa iku Donald Tusk saka Polen.

## Réferènsi 
## Pratélan tetembungan 
## Pranala njaba
Joesoef Sou'yb

'''Joesoef Sou'yb'* ya iku panganggit roman lan juru tulis carita dhetèktip.
Dhèwèké lair ana Bayur, Maninjau, Sumatra Kulon, tanggal 14 Juli 1916.
Jenengé wiwit kondhang kawit roman dhetèktipé kang irah-irahan *Elang Emas* terbit ing 1940.

## Donya Karya
### Prosa
Karya prosa anggitné, antarané: 
1. *Bibir Mengandoeng Ratjoen*, taun 1939; 
2. *Djiwa Bersiram Darah*, taun 1940; 
3. *Gadis Komidi*, taun 1941.

### Geguritan
Déné karya geguritané: 
1. *Lusa*, nganggo jeneng Joed-Mahjoedin, diemot ana Pandji Masjarakat, taun II no. 12, 20 April 1936; 
2. *Duka*, nganggo jeneng Joed-Mahjoedin, diemot ana Pandji Masjarakat, taun II no. 13, 27 April 1936, uga ana Tonggak 1, taun 1987 kaca 225; 
3. *Terkenang*, nganggo jeneng Joed-Mahjoedin, diemot ana Pandji Masjarakat, taun II no. 16, 20 Mèi 1936, uga ana Tonggak 1, taun 1987 kaca 222; 
4. *Benarkah*, nganggo jeneng Joed-Mahjoedin, diemot ana Pandji Masjarakat, taun II no. 23, 17 Juli 1936; 
5. *Di Tandjoeng*, nganggo jeneng Jatim, diemot ana Pandji Masjarakat, taun II no. 39. 18 November 1936; 
6. *Ukuran Zaman*, nganggo jeneng Joed-Mahjoedin, diemot ana Poedjangga Baroe, taun III no. 10, April 1936; 
7. *Kartini*, nganggo jeneng Joeddakoesoema, diemot ana Poedjangga Baroe, taun III no. 11, Mèi 1936; 
8. *Selamat Berpisah*, nganggo jeneng Joenoes, diemot ana Pandji Islam, taun IV no. 35, 15 Dhesember 1937; 
9. *Alhambra*, nganggo jeneng Joesda, diemot ana Pandji Masjarakat, taun II no. 34, 8 Oktober 1936, uga ana Tonggak 1, taun 1987 kaca 229; 
10. *Ooo 'rang Dusun*, nganggo jeneng Joesda, diemot ana Pandji Masjarakat, taun II no. 36, 26 Oktober 1936; 
11. *Oh, Ombak Serulah*, nganggo jeneng Joesda, diemot ana Pandji Masjarakat, taun II no. 37, 31 Oktober 1936; 
12. *Tidak... Saudara*, diemot ana Pandji Masjarakat, taun II no. 40, 25 November 1936; 
13. *Kuli Beban*, diemot ana Poedjangga Baroe,  taun I no. 12, Juni 1934, uga ana Tonggak 1, taun 1987 kaca 223; 
14. *O, Angin*, diemot ana Poedjangga Baroe, taun II no. 5, November 1934, uga ana Tonggak 1, taun 1987 kaca 228; 
15. *O, Bidaku*, diemot ana Poedjangga Baroe, taun II no. 5, November 1934; 
16. *Apa Fa'alnya*, diemot ana Poedjangga Baroe, taun I no. 12, Juni 1934; 
17. *Dari Relung Keinsafan*, diemot ana Poedjangga Baroe, taun VIII no. 11, Mèi 1941, uga ana Tonggak 1, taun 1987 kaca 230.

Bebarengan karo HAMKA lan A. Hasymi, dhèwèké nyusun buku kumpulan geguritan kang irah-irahan *Soenji Poedja* (1948). Geguritan kang kaimpun ana *Soenji Poedja*, antarané: 
1. *Soekmakoe Diam*; 
2. *Zaman Moeda*; 
3. *Terkenang-kenang*; 
4. *Angan*; 
5. *Tersedar*; 
6. *Ratap Sendoe*; 
7. *Pelajan Toeboeh*; 
8. *Berangkat*; 
9. *Maboek Seorang*; 
10. *Renoeng Kalboe*; 
11. *Boedjoekan''.

## Cathetan suku
## Bibliografi
*

## Pranala njaba 
* "Indonesian Muslims"  Islam in Indonesia. Diakses tanggal 23 Juli 2016.
* "Sejarah Daulat Khulafaur-Rasyidin" Books.google.co.id. Diakses tanggal 23 Juli 2016.
*Riwayat Hidup dan Karya-Karya Joesoef Sou'yb ana http://repository.uinsu.ac.id/
DF-41

**Dongfeng-41 (DF-41, CSS-X-10)** (), ya iku senjata peluru kendhali antar benua sing bahan bakaré nuklir gaweané Cina sing lagi dikembangaké tès maburé.

Dongfeng-41 duwèni jarak témbak antarané 12,000&nbsp;km tekan 15,000&nbsp;km. mulané saka iku DF-41 peluru kendhali sing duwé jarak tembak paling adoh, ngungkuli jarak témbaké  US LGM-30 Minuteman sing jarak témbake 13,000&nbsp;km.&#x5B;*unreliable source?*&#x5D; DF-41 duwèni kecepatan paling banter ya iku Mach 25, lan bisa ngangkud tekan 10 MIRV. Proyèk iki di wiwiti ing taun 1986, Missilethreat.com mertakaké menawa durung jelas yèn program iku di wiwiti menèh ing taun 2002. iku antisipasi DF-41 would be delivered to the Second Artillery around the year 2010. sawenèh ahli militèr ngira-ngira yèn DF-41 bakal di umumké ing parade nasional taun 2009. nanging,parade latihan militer ora nggawa peluru kendhali DF-41.

## Rujukan
Game of Thrones

***Game of Thrones*** iku TV séri drama fantasi sing asalé saka Amérika diciptakaké déning David Benioff lan D. B. Weiss. TV séri iki diadaptasi saka novèl séri *A Song of Ice and Fire *déning George R. R. Martin, judhul buku pertamané ya iku *A Game of Thrones*. *Game of Thrones* iki difilemké ing Titatnic Studios ing Belfast, Irlandia lor,  lan uga ing Croatia, Èslan, Malta, Maroko, Spanyol, Scotland, lan ing United States. Séri iki main pertama ing HBO, ing the United States wulan April 17, 2011, lan mangsa ke-6 main ing wulan Juni, 26, 2016. Mangsa ke-7 Game of Thrones dijadwalké main ing tengahan taun 2017 kanthi gunggung pitung épisodhe.

Séri iki mapan ing buwana fiksi Westeros lan Essos. Kapisan, Game of Thrones nyeritakaké konflik-konflik ing dinasthi-dinasthi kanggo menangaké Iron Throne marang Seven Kingdoms, kulawarga-kulawarga linuhung padha perang kanggo menangaké Iron Throne iku; banjur sing kapindho, séri iki uga nyeritakaké trah pamungkas saka salah sijining kulawarga linuhung sing dibuwang kanggo ngrebut tahta utawa Iron Throne; sing ketelu, nyeritakaké ancaman ing mangsa salju sing mbebayani lan makluk sing legendaris lan medén-medéni wong-wong ing *the North* (sisih lor).

## Réferénsi
DF-5

**Dongfeng 5**[Wǔ] (, literally "East Wind 5") or **DF-5** iku telung tahapan ICBM. DF-5 dawané 32,6 mèter lan diamèter 3,35 mèter. Duwèni bobot 183,000 kilo gram lan jarak tempuh kira-kira 12,000 tekan 15,000 kilomèter. DF-5 mabur kapisan taun 1971 lan digunakaké tekan 10 taun sawisé. salah sijiné watesan pluru kendhali yaiku mbutuhaké wektu antarané 30 lan 60 menit kanggo ngisi bahan bakar. DF-5 iku bakalé arep diganti déning DF-41. watara 2015,varian sing paling anyar DF-5B force pitados intuk upgrade MIRV, miturut  *Business Insider* karo DF-5B: "China duwé kemampuan kanggo ngirim pluru nuklir saindenging bumi (sakjabané Amèrikah kidul,paling ora)".

## Sajarah
DF-5 iku didesain nalika jaman pemimpin Tu Shou'e  [屠守锷] ana ing China Academy of Launch Technology (CALT);  Li Xu'e) [李绪鄂] sing njabat minangka dadi ketua deputi desainer.  Pluru kendhali iki diprodhuksi ing China's Factory 211 (Capital Astronautics Co. [首都航天机械公司], uga kawentar kanthi jeneng the Capital Machine Shop [首都机械厂]).

## Deleng uga 
* China and weapons of mass destruction (utawa Cina lan senjata panyirna masal

## Rujukan
Bobby Kool

**Bobby Kool** utawa duwé jèneng asli I Made Putra Budi Sartika (lair ing Denpasar surya 8 September 1977) iku pémain gitar saka kélompok musik Superman Is Dead .

## Cathetan suku
## Pranala njaba
* biograpi saka Bobby Kool 

[id:Bobby Kool]
Dongfèng (rudhal)

jmpl|350x350px|jarak tempuh peluru kendhali mèdium lan antar benua (2007). Cathetan: Cina bisa nargètaké serangan nuklir saindhenging tlatah sadonya, Kalebu benua Amèrikah. Sistem anyar, kaya ta DF-31, DF-31A, lan JL-2, bakal mènèhi Cina kemampuan ing pertahanan nuklir.
**Dongfeng** () iku   peluru kendhali sèri pertengahan lan antar benua kang dilakokno Républik Rakyat Cina.  Biasane, tembung Dongfeng iku disingkat dadi DF, dadi Dongfeng 9 iku katulis DF-9.

## Sajarah 
sawisé tandha asta perjanjian kekoncoan karo Sino-Soviet,Aliansi lan mutual Assintance ing 1950, Negara Rusiah mbantu pangembanging militèr Cina kanti latihan, dokumèntasi tèhnik, manufacturing peralatan, lan lisensi-kanggo produksi senjata Soviet.  ing babagan peluru kendhali, Rusiah ntranfer R-1 (SS-1), R-2 (SS-2), and R-11F ing Cina. pluru balistik Chinese pisanan dhedhasar rancangan Rusiah.  Wiwit iku, Cina wis nggawè akèh kemajuan ing tèknologi peluru kendhali lan rokèt.  The space-launch vehicle Long March (rocket family) iku dhedhasar Dong Feng missile.

## Rujukan
Andi Abdul Muis

**Andi Abdul Muis** utawa Bajo Is (lair ing Kabupatèn Pangkep, 4 Dhésèmber 1929 lan séda ing Makassar 6 Agustus 2005)iku tokoh pérs nasional ing Indonèsia. Bajo Is uga sékolah ing awiyatan luhur Universitas Indonésia ing kutha Dhépok. Muis uga salah siji célukan saka tokoh kamardikaan saka mitutur liwat dalan pérs.

## Sajarah saka Andi Muis
**Muis** uga nalika cilik urip ing Kabupatèn Pangkep dadi anak saka para tani Badrudin Muis lan Pancawarti . Nalika sékolah ing pawiyatan SMA, duweké duwé gegayuhan dadi jurnalis ingkang misuwur. Banjur lulus pawiyatan SMA, duweké neruské ing pawiyatan luhur Universitas Indonésia . Nanging, amarga masalah biaya kanggo sekolah ing pawiyatan luhur iku kurang, Muis banjur ora neruské ngundhi ngèlmu ing Universitas Indonésia. Nalika wangsul ing Kabupatèn Pangkep, tiyangé sinau babagan jurnalistik lan publisistik (nalika iku diarani publisistik).

## Cathetan suku
## Kaca pranala 
* Kaca biografi Abdul Muis 
* Péran saka tokoh-tokoh pérs kanggo bangsa
* Kaca PWI.or.id bab Abdul Muis 
* Tokoh pérs Indonésia
* Kompas.com 
* Pawiyatan publisistik
Rangka Éropah sarasa kanggo rujukan kompetènsi basa

**Rangka Éropa sarasa kanggo rujukan kompetènsi basa** (Inggris *Common European Framework of Reference for Languages*) iku sawijining pangirid kanggo ngwiji *pencapaian* para siswa sing sinau marang ing basa ngamanca ing buwana Éropa. Nanging saiki sistim iki ya saya akèh dienggo sajabaning Éropa. Sistim iki diripta déning Pasamuan ing Éropa minangka péranganing proyèk "Sinau Basa kanggo Warga Éropa" antara taun 1989 lan 1996. Doné iku kanggo mènèhi métode sinau, ngajar lan évaluasi sing bisa ditrapaké marang kabèh basa ing Éropa.Ing sasi November 2001, sawijining résolusi Rad Uni Éropa nyaranaké nganggo sistim kanggo mriksa kompetènsi bebasan ngamanca. Enem tataran kompetènsi bebasan iki saiki ditampa kanthi amba minangka standar Éropa kanggo ngwiji kompetènsi bebasan sawijining wong.

## Tingkatan kompetènsi 
* ***A** Dhasar*
** **A1** 
** **A2** 
* ***B** Tengahan*
** **B1** 
** **B2** 
* ***C** Dhuwur*
** **C1** 
** **C2**

## Réferènsi 
## Pranala njaba
Bloody Mary (folklor)

jmpl|Sawijining gambar ritual ramalan ing kertu Halloween saka wiwitan abad kaping 20 nggambaraké wong wadon mandengi pangilon ing kamar remeng saperlu ndeleng weweruhan rainé bojoné ing bésuk, déné ayang-ayangé sawijining dhukun guna-guna katon ing samburiné. Gambar iki ayaké dadi salah siji mula-bukané dongèng Bloody Mary.
**Bloody Mary** (cara Jawa: Mariyah Getihen) iku folklor bab lelembut, memedi, utawa dhemit sing dijaluki tulung kanggo meruhaké kadadéan tembé buri. Bloody Mary dicaritakaké yèn ngaton ana ing pangilon sawisé jenengé diceluk ping telu. Weweruhané Bloody Mary bisa katon sumanak, nanging uga bisa dursila, gumantung warna-warna caritané. Bloody Mary racaké ngaton kanthi diseksèni sakumpulan wong sing nglakoni panyeluké.

## Panyeluk 
Mungguh ing panyeluké ing kala kapungkur, para wadon enom kudu lumaku mundhur ing undhak-undhakan sinambi nyekel lilin lan pangilon tangan ing omah sing dipetengaké. Nalika para wadon mau ndeleng ana ing pangiloné, dhèwèké padha bisa weruh wujudé wong lanang sing bakal dadi bojoné ing tembé buri. Nanging wong wadon mau uga bisa weruh cumplung utawa malah rainé Grim Reaper sing mratandhani yèn dhèwèké bakal mati sadurungé nglakoni omah-omah.

Ing jaman saiki, Bloody Mary dinuga meruhi wong-wong sing nyeluk dhèwèké lumantar laku katoptromansi. Panyeluké dilakoni kanthi cara madhep pangilon lan nyebut jenengé ping bola-bali ing sawijining kamar sing remeng. Bloody Mary racaké banjur ngaton wujud mayit, dhukun guna-guna, utawa memedi. Weweruhané bisa katon sumanak utawa dursila, lan kala-kala uga katon gubras getih. Miturut sesurupan bab panyeluké mau, wong sing nyeluk bisa nandhang bilai kaya ta dibengoki, disumpahi, dicekik, dicolong sukmané, diombe getihé, lan dijupuk mripaté déning Bloody Mary. Dongèng modhèren jeneng Hanako-san ing Jepang uga gegayutan raket karo mitologi Bloody Mary.

Ing carita anyaran bab Bloody Mary lan bayiné, memedi iki sok dicocog-cocogaké karo Rani Mary I saka Inggris sing uga diparabi "Bloody Mary" amarga sang rani bola-bali kaluron lan tau nindakaké owah-owahan bab agama sing ala.

## Wedharan bab fénoménahé 
Mandengi pangilon ing kamar sing remeng ing dalem wektu sing suwé bisa njalari tontonen (halusinasi). Rai sing katon ing pangilon bisa prasasat "ajur", rusak, ilang, utawa kuwalik, déné weweruhan liyané kaya ta kéwan utawa rai-rai anèh uga bisa prasasat ngaton. Giovanni Caputo nulis yèn fénoménah iki diarani "ilusi rai anèh" (*strange-face illusion*) lan dinuga minangka temahané "éfèk idhèntitas dhisosiatif", sing njalari sistem pangenal rai ing utek mandheg tanpa sebab sing terang dingertèni. lan ayaké uga swahipnosis.

## Ing budaya populèr 
Dongèng Bloody Mary mono minangka inspirasiné sawenèh filem, gelaran télévisi, lan gim vidhio sing ana gèndhèng cènèngé karo jagating lelembut.

## Réferènsi
Basa plurisèntris

**Basa plurisèntris **utawa **basa polisèntris** iku basa mawa sawenèh bebaku. Basa iki duwé sawenèh sasana basa sing sabené ngembangaké varian nasional mawa carané dhéwé-dhéwé. Lumrahé, basa-basa sing plurisèntris iku basa sing nyabrang wewengkon-wewengkon pulitik, mula basa lan jatidhiri ètnis para panutur asliné ora padha. Contoné kaya ta basa Inggris, Prancis,  Portugis, Jerman, Pèrsia, Koréa, Serbo-Kroatia, Swahili, Swédhen, Spanyol, Arab, Arménia, Benggala, Hindustani, Melayu, lan Cina.

Basa sing mung siji bebakuné ingaran basa monosèntris. Contoné kaya ta basa Ruslan, Jepang, lan Islan.

## Rujukan 
## Bibliografi 
*
Rénda bangku

**Rénda bangku** iku cara kanggo ngrénda utawa nenun kang asalé saka Palémbang. Diarani rénda bangku amarga cara iki nganggo dudukan utawa landhesan wujud bantal separo bunderan kang duwé sikil papat. J.E. Jasper lan Mas Pirngadi ngarani rénda iki rénda Palémbang amarga saka panlitèné cara iki kang sepisanan dienggo ing Palémbang. Kira-kira ing awal abad 20, ngrénda dadi kagiyatan kang misuwur ing Palémbang, banjur nyebar lan ngrembaka ing dhaerah liyané ing Sumatra. Ora mung Sumatra, ing tembé ngrénda uga ngrembaka nganti tekan Jawa. Pagawéan ngrénda sajatiné wis akèh ditandangi marang wong ing sadonya, kaya ta Jerman, Walanda, Irlandia, Skandinavia lan Ruslan.

## Cathetan suku
Bon UEFA Éropa 2016-2017

Bon UEFA Éropa **2016–2017 **ya iku sayembara bal-balan kaping 46  bal-balan Éropa didhapuk UEFA, lan ing mangsa kaping 8, ganti jeneng saka UEFA Cup dadi UEFA Europa League.

Ing babak pungkasan UEFA Éropa dimainké ing  Friends Arena ing Solna, Sweden.

Ingkang mimpang ing Bon UEFA Éropa 2016–2017  lumebu ing Bon UEFA Éropa 2017–2018, lan olèh kalodhangan tandhing ingkang mimpang ing sayembara UEFA 2016-2017 ing UEFA Super Cup 2017. 

## References
Sujarah Facebook

**Facebook** ya iku paladi jaringan sosial sing digebyakaké tanggal 4 Fèbruari taun 2004. Paladi iki diyasa déning Mark Zuckerberg karo kanca sakamaré nalika kuliah lan padha-padhané mahasiswa saka Universitas Harvard jenengé Eduardo Saverin. Kaanggotaane situs wéb kuwi mau wiwitané diwatesi nara yasané mung kanggo mahasiswa Univèrsitas Harvard, nanging banjur kajembaraké menyang kampus-kampus liya ing laladan Boston, mligi kampus-kampus Ivy League, lan mbaka sithik menyang akèh-akéhe kampus-kampus ing Kanadha lan Amérika, perusahaan-perusahaan ing kana, lan kala Sèptèmber taun 2006, bisa kaaksès kanggo wong umur minimal 13 taun ndhuwéni alamat layang èlèktroniks kang valid.

## Rujukan
Jukung Pajangan

**Jujung Pajangan** ya iku jinis aran prau kang ana ning Madura, Jawa Wétan. Jukung iki dadi jinis jukung kang paling gedé. Lokasi jukung kien ana ning rong gena ya iku ning Salopéng lan Legung. Ciri khas jukung Pajangan ya iku ana ukiran lenggi ning guri lan bisa dibongkar-pasang. Ukurané khas naga lan burung kang bagus. Miturut tradisié siji kelompok jukung Pajangan ana limang wong, beli bisa ditambah atawa dikurangi. Jukung Pajangan digawé sing kayu "kokop" atawa "gindo" kang digawa sing Banyuwangi. Jukung Pajangan dawaé ampir 15 métér, amba 1 métér, lan dhuwur 1,5 métér.

## Rujukan 
## Bibliografi
*
Las Meninas

***Las Meninas*** (; basa Spanyol ateges ***Para Wanita Sing Lagi Ngentèni***) ya iku lukisan taun 1656 sing ditontonaké ing Museo del Prado ing Madrid. Lukisan iki karyané Diego Velázquez, seniman sing misuwur nalika Jaman Emas Spanyol. Ciptaning lukisané sing njlimet tur mbingungi njalari tuwuhing pamikir bab kasunyatan lan ilusi, lan njalari tuwuhing rasa nggayut sing ora temtu antara pamiarsa lukisan lan wong-wong sing digambaraké. Jalaran iku, *Las Meninas* dadi salah siji lukisan sing paling kerep ditlitèni ngenani seni lukis Kulonan.

Lukisan kuwi nggambaraké sawijining ruang sing jembar ing Royal Alcazar ing Madrid nalika jumenengé Ratu Philip IV saka Spanyol, lan ngonjukaké sawenèh citra, sing paling bisa dititèni lan kagambar ing lukisan kuwi ya iku saka praja Spanyol, sing miturut sawenèh juru tanggep, kuwi sawijining kaanan kusus kaya ing potrèk. Saweneh paraga sajeroning lukisan kuwi nyawang sanjabané kanvas, déné sing liyané padha guneman. Paraga Margaret Theresa saka Spanyol diubengi karo sakelompok *maids of honour,* *chaperone*, anggaraksa, wong cebol cacah loro, lan asu. Ing mburiné, Velázquez nggambaraké dhèwèké lagi nglukis ana ing kanvas sing jembar. Velázquez nyawang metu, marang pamiarsa. Ing latar mburi awak pérangan ndhuwuré ratu lan praméswariné kawayang ing kaca pangilon. Dhèwèké kétok kaya ana ing sajabané lukisan kuwi kaya-kaya nunggal panggon karo pamiarsa, masiya sawenèh sujana nduwé pamikiran yèn gegambaran kuwi minangka wewayangan saka lukisan sing lagi digawé Velásquez.

*Las Meninas* uwis kawéntar minangka salah sijiné lukisan sing paling wigati ing gagrag lukis Kulonan. Sawijining citrakara gagrag Barok, Luca Giordano mratélaké yèn lukisan kuwi nglambangaké "teologining lukisan" lan ing 1827, presidhening Akademi Seni Radya, Sir Thomas Lawrence, nggambaraké lukisan kuwi ing layang kanggoné panggantiné dhèwèké, David Wilkie minangka "filosofining seni". Sing paling akir-akir, lukisan iku uga digambaraké minangka "Panggayuhé Velázquez sing paling mrabawani, ya iku demonstrasining lukisan sing ngrumangsani, lan patut diecami. Uga bokmenawa tanggepan tumrap karyané minangka sing paling digoleki ing jagading lukisan kanvas".

## Cathetan
Kagunan Aborigin

ka|jmpl|220x220px|Kagunan watu Aborigin ing Taman Nasional Kakadu, Ostrali.
**Kagunan Aborigin** iku kagunan sing digawé déning wong-wong pribumi Ostrali. Rupané kagunan Aborigin ana warna-warna wujudé kaya ta lukisan ing godhong, ukiran kayu, ukiran watu, yasan reca, busana adat, lan lukisan wedhi. Kagunan Aborigin banget gegayutan karo upacara-upacara agama. Kagunan iki wigati amarga minangka péranganing adat tuwa ing donya sing isih lestari, ya iku adat sing dhedhasar totem lan Pangimpèn. Kabèh rerupan sing kalukis utawa kagambar ing watu padha ngemu carita. 

Kagunan pribumi Aborigin sing wiwitan wujud ukiran watu, lukisan awak, lan polah dhasar, sing tuwané katitimangsa kawit 30.000 taun kapungkur.

Lambang-lambang ing kagunan Aborigin kanggo nyandrakaké warna-warna bab. Lambang-lambangé sing béda-béda surasané bisa irib-iriban, nanging lambang-lambang sing padha surasané malah bisa béda-béda. Rerupan sing èdi-pèni ing kagunan Aborigin mono minangka sarananing sesambungan sing wiwit ngrembaka 30.000 nganti 40.000 taun kapungkur.

Sawenèh juru kagunan Aborigin ngedol karya-karya kagunané. Ing taun 2007, juru kagunan Pitjantjatjara nama Yannima Pikarli Tommy Watson ngedol lukisané sing payu AU$240.000. Awit sepuré dumadi saka loko cacah siji lan gerbong cacah pitu sing gunggung dawané 185 mèter, karyané mau dadi mahakarya Aborigin modhèren sing gedhé dhéwé. Tilt Train mau lumaku antarané Brisbane lan Cairns.

## Rujukan
Rad Uni Éropah

**Rad Uni Éropa** (Inggris *Council of the European Union*) utawa kerep diarani **Rad Para Mantri** utawa namung **Rad** (Inggris *Council*) iku lembaga Uni Éropa nomer kaping telu saka pitung Lembaga Uni Éropa sing dipratélakaké sajeroning Prajanjèn Uni Éropa. Lembaga iki péranganing lembaga lègislatif Uni Éropa sing kawujudaké saka rong kamar. Lembaga legistatif liyané ya iku Parlemèn Éropa. Rad Uni Éropa ngwakili pamaréntah èksekutif nagara-nagara anggota UE. Lembaga iki markasé ana ing Gedhong Justus Lipsius ing Brussel, Bèlgi.

## Réferènsi 
## Pranala njaba 
* Situs wèb resmi 
** About the Council
** Council configurations
** Live broadcast
** PRADO – The Council of the European Union Public Register of Authentic Travel and ID Documents Online
* Council of the European Union  – European NAvigator
* Archival material concerning the Council of the European Union can be consulted at the Historical Archives of the European Union in Florence
Europol

**Europol** (cekakan saka cara Inggris *European Police Office*) iku lembaga Uni Éropah kang ngurusi pangadegan kukum lan nglawan tindhakan kadurjanan, mligi kadurjanan kang diorganisasi (*mafia*). Carané ya iku mawa nyambut gawé bebarengan karo nagara-nagara anggota. Europol iku markas agungé ana ing Kutha Den Haag, Walanda.
Dodong Djiwapraja

**Dodong Djiwapraja** ya iku penyair.
Dhèwèké lair ana Banyuresmi, Garut, Jawa Kulon ing 25 September 1928.
Dodong ya iku wong ahli ukum militèr kang pawiyatané lan dinasé ana militèr taunan kanthi dhisiplin ketat minangka anggota Angkatan Udara Republik Indonesia nganti pènsiun.
Kanthi gawan dhisiplin ngèlmu iku, samestiné Dodong dadi pengacara gigih mbéla hak kang beneré anggota militèr nalika ana ing ngarep pengadilan.
Nanging, dhèwèké teteg ana pilihané, ngugemi, nresnani, lan ngregani karya sastra dadi penyaluran aspirasiné.

## Pawiyatan
Dodong miwiti pawiyatané saka SD nganti SMA ana Bandung.
taun 1951-1952, dhèwèké mèlu pawiyatan ana Fakultas Sastra, Universitas Indonesia, nanging ora tamat.
Lumebu Akademi Hukum Militer nganti lulus taun 1960.
Banjur nèng Perguruan Tinggi Hukum Militer nganti éntuk gelar sarjana hukum taun 1963.

## Pakaryan
Dodong naté ngasta ana Penerbit Pustaka Rakyat kang kabawah Sutan Takdir Alisjahbana taun 1949.
Ngasta minangka rédhaktur kalawarti akasa taun 1950.
Dadi perwira hukum ana Lanuma Husein Sastranegara, Bandung nganti pènsiun taun 1976.

Saurunge pènsiun, Dodong naté ngasta minangka guru SMA IPI Jakarta taun 1953-1958.
Anggota Komisi Istilah Seksi Penerbangan taun 1951-1960.
Anggota pangurus pléno BMKN taun 1960.
Minangka dhosèn luar biyasa Estetika ana Fakultas Sastra, Universitas Indonesia taun 1962-1964.

Pungkasan, sawisé pènsiun, dhèwèké dadi dhosèn luar biyasa ana Fakultas Sastra, Universitas Padjadjaran, Bandung taun 1979-1985.

## Ana Donya Kasusastran
Kawit isih ana ing pawiyatan, uga sawisé, Dodong akèh gawé telaah lan panalitèn ana babagan kasusastran lan kabudayan, mligi kasusastran lan kabudayan Sunda, kang naté diadani déning Proyek Sundanologi.
dhèwèké uga naté urun ana panyusunan Ensiklopedi Kebudayaan Sunda kang diprakarsani Ajip Rosidi.

Dodong wiwit nulis geguritan kawit pungkasan 1940, pasè 1948.
Geguritané, mligi kang ditulis taun 1948-1972, dipublikasikaké ing manéka kalawarti ana Indonesia, antarané Mimbar Indonesia, Gema Suasana, "Gelanggang" Siasat, lan Budaja Djaja.
Déné geguritané kang mutakhir, antarané taun 1973-1994, diemot ana kalawarti Budaya Jaya.
Geguritané kang kasebar ana kalawarti kang mandheg terbit iku diklumpukaké lan diterbitaké awujud buku kang irah-irahan *Kastalia* karo Pustaka Jaya taun 1997.
Geguritané, saliyané kasebar ana manéka kalawarti, uga diemot ana *Gema Tanah Air* taun 1948 susunané H. B. Jassin, *Laut Biru Langit Biru* taun 1977 disunting déning Ajip Rosidi, lan *Tonggak* taun 1987 kanti édhitor Linus Suryadi AG..

## Cathetan suku
## Bibliografi
*

## Pranala njaba 
* http://www.jakarta.go.id/web/encyclopedia/detail/437/Dodong-Djiwapradja  Dodong Djiwapraja] Laman Jakarta.go.id. Diakses tanggal 25 Juli 2016.
*Laman web M2Indonesia
Dhanyang

**Dhanyang**  iku roh sing manggon ing gunung, sumber, désa, angin, utawa bukit. Danyang dipracaya déning wong Jawa manggon ing pundèn. Akèh wong kang pracaya danyang iku bisa dijaluki pitulungan. Pahala kanggo danyang ya iku slametan. Danyang dudu ruh sing nganggu nanging malah ngayomi masarakat dhusun. Danyang iku asliné ruh leluhur saka désa kang wis sèda. Leluhur iki wong kang sepisanan mapan ing sawijining dhusun.

## Sajarah
Dhanyang désa, nalika isih urip, tekan ana ing sawijining dhaèrah kang isih wujud alas. Dhanyang iki mau banjur laku babad alas lan ngadegaké désa. Dhanyang uga kang dadi lurah utawa kepala désa kang sepisanan.
Dhèwèké duwé kuwasa marisake lemah lan apa waé sing ana ing désa iku tumrap anak putuné.
## Cathetan sikil